הצעה למושב בנושא: **אקולוגיה וטבע ברוחניות העכשווית**

מארגנת: **פרופ' מריאנה רוח-מדבר שפירא**

להלן כותרות ההרצאות, התקצירים ופרטי המרצות/ים:

***הרצאה 1:***

**איך הפך מיתוס המבול לסמל של המשבר האקולוגי? מחקר משווה בסרטי קולנוע**

**פרופ' מריאנה רוח-מדבר שפירא וד"ר לילה מור**

סיפור המבול המקראי, שמתאר אנושות הראויה להשמדה, הוא המיתוס היסודי המשמש דורות של פרשנים בבואם למתוח ביקורת רדיקלית על החברה והתרבות בה הם חיים. בהתאם, הגרסאות השונות של מיתוס המבול והפרשנויות לאורך השנים מהוות ראי לדילמות וערכים תרבותיים המשתנים-תדיר.

מחקרנו בוחן כיצד אידיאולוגיות משתנות של התרבות המערבית במאה האחרונה משתקפים דרך עיצוב מיתוס המבול בקולנוע. באמצעות ניתוח סרטים נבחרים מהמאה ה-20 וה-21, נציג את הייצוגים המשתנים של המבול בתרבות המערבית הפופולרית. באחרונה, המבול מסמל את האיום האפוקליפטי הממשמש-ובא על האנושות, בדמות אסון אקולוגי הנגרם מחטאיה. מערכת היחסים בין הטבע, הטכנולוגיה, הפוליטיקה, החברה והמוסר בסרטי הקולנוע מעניקה פרשנות מחודשת ורלוונטית למיתוס העתיק.

בכך, הוא מהווה חלון הצצה לביקורת תרבותית כלפי קבוצות וערכים בחברה המערבית העכשווית (כגון הדוניזם), והזדמנות להתבונן בחלופות תרבותיות צומחות (כגון אקופמיניזם), ובמגמות רוחניות המאתגרות את המיינסטרים (ניאו-שמאניזם והשפעות מתורות המזרח). הדבר מתבטא הן בסרט "המבול" (*Noah* 2014) המציג מחדש את הסיפור המקראי, והן בסרטי עלילה ומד"ב המתארים אסון בדמות המבול כאיום עכשווי.

לצד הסוגיה האקולוגית עולים בניתוח הפילמוגרפי מגוון נושאים תיאולוגיים ואתיים, כגון בעיית הרוע, היחס לחיות, האחר, פוליטיקה, ערכי משפחה, פמיניזם, היחס למדע והטכנולוגיה. כמו-כן, הניתוח מדגים כיצד הסרטים העלילתיים מהסוגה האקולוגית שעוסקים במיתוס המבול נותנים מבע לחרדות מאסונות סביבתיים ולטראומת האקלים, בשילוב התייחסויות לסוגיות דתיות, רוחניות ואתיות.

הרצאתנו מתבססת על מחקר משווה שחלק מפירותיו הוא המאמר:

Ruah-Midbar Shapiro, Marianna, and Lila Moore, “‘Not Your Grandmother’s Bible’ – A Comparative Study of the Biblical Deluge Myth in Film”, *Religions* 10.10 (2019), 542 [17 pages].

***הרצאה 2:***

**בין אקולוגיה, חיי פשטות ורוחניות – מחקר אתנוגרפי בקהילה אקולוגית 'אדמה'**

**מר טל עמר**

אימוץ אורח חיים פשוט בעידן הנוכחי קשורים קשור בעיקר לתופעה חברתית-תרבותית הנקראת פשטות מרצון (Voluntary simplicity) או חיים פשוטים (Simple living), ומשמעה אנשים הבוחרים באורח חיים צנוע ולא מטריאלי בעידן הנוכחי במדינות המערב. אימוץ אורח חיים פשוט מרצון איננו פרקטיקה חדשה, והוא יושם עוד מהעת העתיקה ולאורך כל ההיסטוריה האנושית בידי בודדים וקבוצות בתרבויות שונות. בצורתה העכשווית נחקרת הפשטות מרצון זה מאה שנה בדיסציפלינות שונות, בין היתר על רקע רעיונות פוסט-מטריאליסטיים שעלו בתקופה זו.

המחקר התבסס על תצפיות משתתפות ממושכות בקהילת אדמה וקיום ראיונות עם בנות ובני קהילת אדמה שנערכו בין השנים 2020–2022. שאלת המחקר המרכזית במחקר זה היא: כיצד ביטויים של פשטות מרצון מתגלמים בפרקטיקות ובשיח היום-יומי של אנשי קהילת אדמה?

בעקבות הממצאים, טענת המחקר המרכזית היא כי לחלק מביטויי הפשטות מרצון המתגלמים במקרה של קהילת אדמה ישנו **תפקיד מהותי בתרגול חוויות מנטליות שונות** למטרת התפתחות אישית-רוחנית – כגון חוויה של הסתפקות עצמית, חוויית שחרור עצמי וחוויה של שליטה על החיים. כל אלה בנוסף על השאיפה לממש באורח החיים הפשוט גישה מוסרית אקולוגית ואנטי-צרכנית, כפי שמתואר לרוב בספרות המחקר בנושא. במילים אחרות, מחקר אתנוגרפי זה מבקש להראות כי השיח והפרקטיקות הקשורים באורח חיים פשוט שעלו בשדה המחקר בקהילת אדמה אינם מבטאים רק השקפה אידאולוגית אנטי-צרכנית, אלא מדגים כיצד הם משמשים גם כלי מנטלי המאפשר לאנשי הקהילה התפתחות אישית ורוחנית.

ההרצאה מתבססת על עבודת המ.א שהגשתי בשנת 2022 בהנחיית פרופ' חאלד פוראני במסגרת החוג לסוציולוגיה ואנתרופולוגיה באוניברסיטת תל אביב.

***הרצאה 3:***

**טקסים שאמניים המתקיימים על הר מירון כביטוי להרמוניה וסנכרון**

**פאניה גרינשפון**

הר מירון הוא הר מקודש לדתות שונות בארץ ישראל. מיקומו, עברו והטבע השופע שלו משכו אליו מאות בשנים אנשים המחפשים את הנשגב. במסגרת עבודת MA חקרתי בין היתר את הסיבות למיקום הטקסים של "אומטה" (מרכז הכשרה שאמני בישראל) בהר מירון וסביבתו.

 בהרצאתי אציג ארבעה סוגי טקסים הנערכים על-ידי "אומטה": טקס חודשי לכבוד הלבנה המלאה, טקס שנתי להורדת הגשמים, טקס חד פעמי לכבוד "אם המעיינות" ואירוע "שלוש ספירלות" שמתקיים פעמיים בשנה. קיימתי בטקסים אלה תצפית משתתפת תוך שימוש בכלים ממדעי החברה וניתוח מדעי של הפן הפרפורמטיבי בטקסים. אני מתייחסת למתרחש בטקסים כאל "שדה חברתי" ולכן אבחן את ההתנהגות בטקסים דרך המושגים של פייר בורדייה, "שדה" ו"הביטוס". אציג גם את הקשר בין הטקסים לסביבה, הפרפורמטיביות של הטקסים תלויי המקום ואת השפעות הגומלין בין הטקסים לסביבה הטבעית.

השאמניזם שואב השראה מהטבע ומתחבר אליו, מעלה על נס את רעיון ההרמוניה הקוסמית, סינכרון עם הטבע בדמות "אימא אדמה" ו"התבניות הטבעיות" שלה. הטקסים הם ביטוי פיזי ומטאפיזי לרצון להתקיים כא/נשים שחיים/ות בהרמוניה וחיבור לעבר הפרה-היסטורי ולטבע. קהילת "אומטה" היא קהילה של ישראלים/ות שבחרו באורח חיים המחובר ברובו לשאמניזם ולכן מסקרן לראות עד כמה ישראלי מודרני יכול לקיים אורח חיים זה דרך הטקסים בנופי הגליל.

את המחקר ערכתי לאורך שנים, ולכן ההרצאה תהיה עשירה בתצלומים, קטעי וידאו וקטעי ראיונות רבים.

***הרצאה 4:***

**קרובים יותר לאדמה – תפיסות רומנטיות של שורשיות ושל רוחניות ׳אמריקאית-ילידית׳, בין מקסיקו לישראל**

**עידן עדות**

In an era where Western cultural condescension towards indigenous peoples has largely been replaced by romanticism, populism, and an eclectic adoption of cultural elements, environmental concepts have become representations of transtemporal authenticity. Romantic views of Native Americans as "closer to the land" provide an anchor for shaping local identities and spiritualities.

This lecture will discuss the romantic-ecological concepts associated with American indigenous cultures by looking at two different agrestic communities in Israel and Mexico, and will ask about the way these concepts form the basis for creating local rootedness and spirituality. This lecture will open a window to questions about cultural interpretation, the connections of agency and ecology, the development of alternative spiritual communities, and the meanings they give to their environment.